Pieter Albert Vincent van Harinxma thoe Slooten
Pieter Albert Vincent baron van Harinxma thoe Slooten (Beetstersweach 22 oktober 1870 - Beetstersweach 5 augustus 1954) wie Kommissaris fan de Keninginne yn Fryslân.

Van Harinxma studearre rjochten oan de Universiteit fan Leien dêr't er yn 1894 promovearre. Hy begûn syn karriêre as abbekaat yn Ljouwert en waard yn 1903 amtner op it ministearje fan Justysje. Yn 1909 folge hy syn heit, Binnert Philip van Harinxma thoe Slooten op as Kommissaris fan de Keninginne yn Fryslân. Hy bleau dat oant ein 1945.

Baron van Harinxma wie tige belutsen by "syn" provinsje. Hy wie in grutte stimulâns foar de ûntwikkelingen op wettersteatkundich mêd yn Fryslân. Ut wurdearring foar dat wurk waard in wichtige skipfeartrûte yn de provinsje nei him neamd: it Van Harinxmakanaal.

Fan de Fryske taal moast Van Harinxma net folle hawwe. In anekdoate wol dat er tsjin in nijkommer yn 'e steaten yn it stedsk sei: "wy bin hier went om geen Fries mar Nederlands te praten".

Sjoch ek
List Kommissarissen fan de Kening(inne) fan Fryslân1909-1945

Keppeling om utens 
 Skets fan de betsjutting foar Fryslân fan Pieter Albert Vincent baron van Harinxma thoe Slooten

Frysk abbekaat
Frysk amtner
Frysk politikus
Kommissaris fan de Kening(inne) yn Fryslân
Fryske adel
Persoan berne yn Beetstersweach
Persoan stoarn yn Beetstersweach
Persoan berne yn 1870
Persoan stoarn yn 1954